[Video] SA sanger en komediant kap dit uit in Pta-winkelsentrum‘n Skermskoot uit die video Die Afrikaanse sanger Robbie Wessels het reeds sy “danstalent” gewys met sy dikwels skreeusnaakse en passievolle danspassies in musiekvideo’s soos “Macarena Mambo” en “Leeuloop”. Nadat die komediant Nico Swartz egter onlangs opslae gemaak het met sý danstoertjies wat hy op die maat van Wessels se musiek uitvoer, het dié sanger Swartz tot ŉ kompetisie uitgedaag nét om te wys dat hy steeds koning kraai. Dié uitdaging het waarskynlik gevolg nadat talle video’s van Swartz die rondte gedoen het waar hy die klere in kantoorgeboue laat waai en op die maat van Wessels se musiek dans om die “moraal te lig”. Die sanger en komediant het onlangs weer die klere laat waai vir onderskeidelik ŉ noupassende swembroekie en ŉ knap oefenuitrusting om mekaar die stryd aan te sê in ŉ “danskompetisie” wat in die Menlyn Park-winkelsentrum plaasgevind het. “Robbie, jy het kompetisie,” het Kobus Groenewald op Facebook geskryf. “Nico, ek dink jy het hier gewen. Julle laat my lag en terselfdertyd kry ek ŉ knop in my keel en verlang huis toe hier in Nieu-Seeland. Net ons mense het soveel gees.” “Welgedaan, Robbie en Nico – julle albei is kampioene. Robbie want hy is Robbie, en hy het tyd afgestaan vir een van sy ‘fans’. Nico – jy vir jou ‘guts’. Julle albei het my sommer baie trots gemaak,” het Shantel Jenkins laat hoor. Die video is meer as 19 000 keer gedeel en is sowat 360 000 keer gekyk. Robbie Wessels en Nico Swartz Dance-off Ek het vir Nico Swartz uitgedaag vir 'n "Dance-off" in Menlyn Park Shopping Centre. Wie dink julle het gewen? #RobbieNicoDanceOff (Kyk die video in HD om hom die meeste te geniet.)Kry die album hier: https://INHOUDHUIS.lnk.to/RWWoestynFa Posted by Robbie Wessels on Monday, October 30, 2017